Зінаіда Васільеўна Губарава-Крупская (1955 г.н.) – этнахарэограф і этнапедагог з Вілейскага раёна Мінскай вобласці, вядомая збіральніца мясцовага фальклору. Зінаіда Васільеўна паходзіць з вясковага асяроддзя (в. Мацькаўцы) і ўжо з падлеткавага ўзросту пераймае ад носьбітаў традыцыйныя формы фальклору Вілейшчыны, як музыка і танцорка. Задума адмысловага фіксавання спеўнай спадчыны рэгіёна паўстае ў яе пад час працы з дзецьмі, у этна-класах вілейскай гімназіі № 2.